smcproject/ml-wiki-sentences huggingface dataset:
ക്ഷേത്രത്തിലെ പ്രധാന പൂജകൾ ചെയ്യുന്നത് മണ്ണാറശാല ഇല്ലത്തെ തല മുതിർന്ന സ്ത്രീ ആണ്.
"വലിയമ്മ" എന്ന പേരിലാണ്  ഈ പുരോഹിതയായ അന്തർജ്ജനം അറിയപ്പെടുന്നത്.
നാഗരാജാവിന്റെ "അമ്മയുടെ" സ്ഥാനമാണ് വലിയമ്മക്ക് സങ്കല്പിച്ചിരിക്കുന്നത്.
മക്കളില്ലാതെ വിഷമിച്ച ഇല്ലത്തിലെ തികഞ്ഞ ഭക്തയായ അമ്മക്ക് മകനായി നാഗരാജാവായ അനന്തൻ അവതരിച്ചു എന്നാണ് കഥ.
ഈ ക്ഷേത്രത്തിൽ "ഉരുളി കമഴ്ത്തൽ" വഴിപാട് നടത്തി പ്രാർത്ഥിച്ചാൽ അനേകകാലം ചികിത്സ ചെയ്തിട്ടും കുട്ടികളുണ്ടാകാത്ത ദമ്പതിമാർക്ക് സന്താനഭാഗ്യം ഉണ്ടാകും എന്നാണ് വിശ്വാസം.
കൂടാതെ കുടുംബത്തിന്റെ  അഭിവൃദ്ധിക്കും, മക്കളുടെ അഭിവൃദ്ധിക്കും,  സർപ്പദോഷം അകലുമെന്നുള്ള വിശ്വാസവും ഭക്തരെ ഇവിടേയ്ക്ക് ആകർഷിക്കുന്നു.
തുലാമാസത്തിലെ ആയില്യത്തിനാണ് ഇവിടെ പ്രാധാന്യം.
ഒരിക്കൽ മഹാരാജാവ് തിരുമനസ്സുകൊണ്ട് എഴുന്നെള്ളാൻ തടസം ഉണ്ടായതിനാൽ അദ്ദേഹത്തിന്റെ അഭ്യർത്ഥന മാനിച്ചാണ് കന്നിമാസത്തിലെ ആയില്യം മാറ്റി ഇവിടെ തുലാമാസത്തിൽ ആയില്യം ആഘോഷിക്കുന്ന രീതി തുടങ്ങിയത് എന്നാണ് ഐതിഹ്യം.
കന്നിമാസത്തിലും തുലാമാസത്തിലും നടത്തുന്ന ആയില്യപൂജകൾ 12 ദിവസങ്ങൾ നിറഞ്ഞുനിൽക്കുന്ന പൂജകളാണ് ഉള്ളത്.
സന്താനങ്ങളില്ലാത്തതിൻ്റെ ദുഖവുമായി കഴിഞ്ഞിരുന്ന ബ്രാഹ്മണ ദമ്പതികളായ വസുദേവനും ശ്രീദേവിയും സന്താനലബ്ധിക്കായി സർപ്പരാജാവിനെ പൂജിച്ചു വരികയായിരുന്നു.
ഈ സമയത്ത് നാഗരാജവിന്റെ അധിവാസസ്ഥലത്ത് കാട്ടുതീയുണ്ടായി.
തീയിലകപ്പെട്ട സർപ്പങ്ങളെ ദമ്പതികൾ പരിചരിച്ചു.
ദമ്പതികളുടെ പരിചരണത്തിൽ സർപ്പദൈവങ്ങൾ സന്തുഷ്ടരായി.
കാട്ടുതീ അണഞ്ഞ് മണ്ണാറിയശാല മണ്ണാറശ്ശാലയായി എന്ന് ഐതീഹ്യം.
മന്ദാരച്ചെടികൾ നിറഞ്ഞ ശാല മണ്ണാറശ്ശാലയായെന്ന് മറ്റൊരു വിശ്വാസവുമുണ്ട്.
ശ്രീദേവി അന്തർജനം അഞ്ചുതലയുളള സർപ്പശിശുവിനും മനുഷ്യശിശുവിനും ജൻമം നൽകിയെന്നും, മനുഷ്യശിശു ഗൃഹസ്ഥാശ്രമത്തിലേക്ക് കടന്നപ്പോൾ സർപ്പരൂപത്തിൽ ഇല്ലത്ത് സഞ്ചരിക്കുവാൻ കഴിയില്ലെന്ന് പറഞ്ഞ്‌ നാഗരാജാവ് ശാന്തമായ ഏകാന്ത സങ്കേതത്തിലേയ്ക്ക് നീങ്ങിയെന്നും ഐതീഹ്യം.
നാഗാരാധന
സർപ്പദേവതകളോടുള്ള ഭക്തിയാണ് സർപ്പപൂജ.
ഈ പാരമ്പര്യം പ്രത്യേകിച്ച് മതത്തിലും പുരാണങ്ങളിലും പുരാതന സംസ്കാരങ്ങളിലും ഉണ്ട്.
പാമ്പുകളെ അറിവിന്റെയും ശക്തിയുടെയും നവീകരണത്തിന്റെയും ഉടമകളായി കണ്ടിരുന്നു.
ഈ പ്രശസ്തമായ നാഗരാജ ക്ഷേത്രം മരങ്ങൾ ഇടതിങ്ങി വളർന്ന കാവിന്റെ നടുവിലാണ് സ്ഥിതിചെയ്യുന്നത്.
മണ്ണാ‍റശ്ശാല ക്ഷേത്രത്തിലേക്കുള്ള നടപ്പാതയിൽ വഴിക്ക് ഇരുവശവും മരങ്ങളുടെ ചുവട്ടിലുമായി 30,000-ത്തോളം നാഗ പ്രതിമകളുണ്ട്.
ഇത്രയും നാഗപ്രതിമകളുള്ള കേരളത്തിലെ ഒരേയൊരു ക്ഷേത്രമാണ് മണ്ണാറശ്ശാല ശ്രീ നാഗരാജ ക്ഷേത്രം.
ക്ഷേത്രത്തിൽ നിന്നു ലഭിക്കുന്ന പ്രത്യേകമായി നിർമ്മിച്ച മഞ്ഞൾ കുഴമ്പ് രോഗസംഹാരിയാണെന്നാണ് വിശ്വാസം.
ഉരുളി കമഴ്ത്തൽ
ക്ഷേത്രത്തിലെ പ്രധാന വഴിപാടുകളിൽ ഒന്നാണ് ഉരുളി കമഴ്ത്തൽ.
സന്താന സൗഭാഗ്യത്തിനായി ധാരാളം ഭക്തജനങ്ങൾ ക്ഷേത്രത്തിൽ എത്തി  "ഉരുളി കമഴ്ത്തൽ" വഴിപാടു കഴിക്കുന്നു.
ദമ്പതികൾ താളമേളങ്ങളോടെ ക്ഷേത്രത്തിനു ചുറ്റും മൂന്നു പ്രദക്ഷിണം വെച്ച്‌ ഉരുളി നാഗരാജാവിന്റെ നടയ്ക്കു വെയ്ക്കും.
മേൽശാന്തി പറഞ്ഞുകൊടുക്കുന്ന പ്രാർത്ഥന ഇവർ ഏറ്റു ചൊല്ലി ദമ്പതികൾ ഇല്ലത്തു ചെന്ന്‌ അമ്മയെ ദർശിച്ച്‌ ഭസ്മം വാങ്ങും.
ഇവർ നടയ്ക്കു വെച്ച ഉരുളി പിന്നീട്‌ അമ്മ നിലവറയിൽ അനന്തന് മുൻപിൽ കമഴ്ത്തിവെയ്ക്കുന്നു.
കുഞ്ഞുങ്ങൾ ഉണ്ടായിക്കഴിയുമ്പോൾ ദമ്പതിമാർ കുഞ്ഞുമായി എത്തുമ്പോഴാണ്‌ ഉരുളി നിവർത്തി ഉപകാരസ്മരണയായി പായസം വച്ചു നാഗരാജാവായ വാസുകിക്കും, അനന്തനും സമർപ്പിക്കുന്നു.
മക്കളില്ലാതെ വിഷമിച്ച ഇല്ലത്തെ ഭക്തയായ അന്തർജ്ജനത്തിന് മകനായി നാഗരാജാവായ അനന്തൻ ജനിച്ചു എന്നാണ് ഐതിഹ്യം.
ജാതി - മത ഭേദമെന്യേ നിരവധി കുട്ടികളില്ലാത്ത ഭക്തർ ഈ വഴിപാടു ഇവിടെ നടത്താറുണ്ട്‌.
ഹൈന്ദവവിശ്വാസ പ്രകാരം സന്താനങ്ങളുടെ ശ്രേയസിന് വേണ്ടി ദമ്പതിമാർ നാഗപ്രീതിയാണ് ആദ്യം വരുത്തേണ്ടത്.
കൂടാതെ സന്താനങ്ങളുടെ ഐശ്വര്യത്തിനു വേണ്ടിയും സർപ്പദോഷശാന്തിക്കായും ഭക്തർ ഇവിടെ ദർശനം നടത്താറുണ്ട്.
ദർശന സമയം രാവിലെ 5 AM മുതൽ ഉച്ചക്ക് 12 PM വരെ.
വൈകുന്നേരം 5.30 PM മുതൽ രാത്രി 7.30 PM വരെ.
കേരളത്തിലെ ആലപ്പുഴ ജില്ലയിലെ ഹരിപ്പാട് ബസ് സ്റ്റാന്റിൽ നിന്ന് ( ദേശീയപാത 66 -ൽ ഉള്ള പ്രധാന ബസ് സ്റ്റാന്റ്) മൂന്നു കിലോമീറ്റർ വടക്കുപടിഞ്ഞാറ് മാറിയാണ് ക്ഷേത്രം സ്ഥിതിചെയ്യുന്നത്.
ഹരിപ്പാട്‌ റെയിൽവേ സ്റ്റേഷനിൽ നിന്നും ക്ഷേത്രത്തിലേക്ക് എത്താൻ മൂന്നര കിലോമീറ്റർ മാത്രമേയുള്ളൂ കൊച്ചി അന്താരാഷ്ട്ര വിമാനത്താവളത്തിൽ നിന്ന് 115 കിലോമീറ്ററും തിരുവനന്തപുരം അന്താരാഷ്ട്ര വിമാനത്താവളത്തിൽ നിന്ന് 125 കിലോമീറ്ററുമാണ് ഇവിടേയ്ക്കുള്ള ദൂരം.
ഹരിപ്പാട് സുബ്രഹ്മണ്യസ്വാമി ക്ഷേത്രത്തിൽ നിന്ന് വടക്കോട്ട് പോയാലും മണ്ണാറശാലയിൽ എത്തിച്ചേരാവുന്നതാണ്.
അവലംബം പുറത്തേക്കുള്ള കണ്ണികൾ Mannarasala Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"മണ്ണാ‍റശ്ശാല ക്ഷേത്രം" ഔദ്യോഗിക വെബ് വിലാസം
മണ്ണാർക്കാട് നിയമസഭാമണ്ഡലം
പാലക്കാട് ജില്ലയിലെ മണ്ണാർക്കാട് താലൂക്കിലെ അഗളി , അലനല്ലൂർ , കോട്ടോപ്പാടം , കുമരംപുത്തൂർ , തെങ്കര , പുതൂർ , ഷോളയൂർ എന്നീ ഗ്രാമപഞ്ചായത്തുകളും മണ്ണാർക്കാട് നഗരസഭയും ഉൾക്കൊള്ളുന്ന നിയമസഭാമണ്ഡലമാണ് മണ്ണാർക്കാട് നിയമസഭാമണ്ഡലം 2011 മുതൽ നിയമസഭയിൽ ഈ മണ്ഡലത്തെ പ്രതിനിധീകരിക്കുന്നത് എൻ. ഷംസുദ്ദീനാണ് .
മണ്ണാർക്കാട് നിയമസഭാമണ്ഡലം മെമ്പർമാരും വോട്ടുവിവരങ്ങളും
സ്വതന്ത്രൻ BDJS സിപിഐ മുസ്ലിം ലീഗ് ബിജെപി എ.ഐ.എ.ഡി.എം.കെ. വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 2021 198229 152102 5870 എൻ. ഷംസുദ്ദീൻ 71657 മുസ്ലിം ലീഗ് കെ.പി സുരേഷ് രാജ് 65787 സിപിഐ അഞലി നസീമ 10376 എ.ഐ.ഡി.എം.കെ 2016 189358 148512 12325 73163 60838 കേശവദേവ് 10170 ബി.ഡി.ജെ.എസ് 2011 166275 121209 8270 60191 വി.ചാമുണ്ണി 51921 വാസുദേവൻ ഉണ്ണി 5655 ബിജെപി 2006 189065 141396 7213 ജോസ്ബേബി 70172 സിപിഐ കളത്തിൽ അബ്ദുള്ള 62959 മുസ്ലിം ലീഗ് സി.കെ ചന്ദ്രൻ 4552 2001 179934 136070 6626 കളത്തിൽ അബ്ദുള്ള 67369 മുസ്ലിം ലീഗ് ജോസ്ബേബി 60744 സിപിഐ മോഹനൻ 6249 1996 1991 1987 1982 1980 1977 1970 1965 1960 63597 50150 7061 കെ. കൃഷ്ണമേനോൻ 25060 സി.പി.ഐ എം.പി. ഗോവിന്ദമേനോൻ 18999 പി.എസ്.പി. രംഗൻ 799 സ്വത 1957 67555 35626 3710 13375 കൊച്ചുണ്ണിനായർ കെ സി 9665 കോൺഗ്രസ് ശങ്കരൻ കുട്ടി പണിക്കർ 5356 സ്വത അവലംബം ↑ Changing Face of Electoral India Delimitation 2008 - Volume 1 Page 723 ↑ http://www.keralaassembly.org/election/2021/assembly_poll.php?year=2021 no=54 ↑ http://www.keralaassembly.org/2001/poll01.php4?year=2016 no=54 ↑ http://www.keralaassembly.org/election/2021/assembly_poll.php?year=2011 no=54 ↑ http://www.keralaassembly.org/kapoll.php4?year=2006 no=47 ↑ http://www.keralaassembly.org/2001/poll01.php4?year=2001 no=47 ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf
മീശമാധവൻ ഇംഗ്ലീഷ് വിലാസം https://ml.wikipedia.org/wiki/Meesa_Madhavan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ലാൽ ജോസ് സംവിധാനം ചെയ്ത് ദിലീപ് നായകനായി 2002-ൽ പ്രദർശനത്തിനെത്തിയ ഹാസ്യപ്രധാനമായ മലയാളചലച്ചിത്രമാണ് മീശമാധവൻ .
രഞ്ജൻ പ്രമോദ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
നല്ല സാമ്പത്തിക വിജയം നേടിയ ഈ ചിത്രം ഇതേ പേരിൽ തമിഴിലും ദൊൻഗഡു എന്ന് പേരിൽ തെലുങ്കിലും പുനർനിർമ്മിക്കുകയുണ്ടായി.
തമിഴിൽ കാർത്തിക്കും തെലുങ്കിൽ രവി തേജയുമാണ് മുഖ്യകഥാപാത്രത്തെ അവതരിപ്പിച്ചത്.
കാർത്തികയുടെ കന്നി വേഷമായിരുന്നു മീശമാധവൻനിലേത്.
മൂവിക്ഷേത്രയുടെ ബാനറിൽ സുബൈർ, സുധീഷ് എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് കലാസംഘം, കാസ്, വർണ്ണചിത്ര എന്നിവരാണ്.
ചേക്ക് എന്ന ഗ്രാമത്തിൽ ചെറിയ മോഷണങ്ങളുമായി ജീവിക്കുന്ന കള്ളനാണ് മീശമാധവൻ.
മാധവൻ ആരെയെങ്കിലും നോക്കി മീശ പിരിച്ചാൽ അന്ന് അവരുടെ വീട്ടിൽ കക്കാൻ കയറും, അങ്ങനെയാണ് മീശമാധവൻ എന്ന ഇരട്ടപ്പേര് മാധവനു കിട്ടിയത്.
പോലീസ് കോൺസ്റ്റബിൾ അച്യുതൻ നമ്പൂതിരി, സുഗുണൻ, മോഷണം നിർത്തിയ കള്ളനായ പപ്പൻ എന്നിവരാണ് മാധവന്റെ പ്രധാന ചങ്ങാതിമാർ.
മാധവന്റെ അച്ഛനെ ചതിച്ച് സ്വത്തുക്കൾ കൈക്കലാക്കിയ ഭഗീരഥൻ പിള്ളയാണ് മാധവന്റെ മുഖ്യശത്രു.
മാധവൻ ഭഗീരഥൻ പിള്ളയുടെ മകൾ രുക്മിണിയെ പ്രണയിക്കുന്നതോടെ പ്രശ്നങ്ങൾ തുടങ്ങുകയായി.
പുതിയതായി ചാർജെടുത്ത എസ്.ഐ ഈച്ചൻ പാച്ചപ്പിയും ഭഗീരഥൻ പിള്ളയും ചേർന്ന് മാധവനെ കുടുക്കാൻ പല പദ്ധതികളും ആസൂത്രണം ചെയ്യുന്നു.
ഭഗീരഥൻ പിള്ള മാധവന്റെ വീട് ജപ്തി ചെയ്യാനായി കേസ് കൊടുക്കുന്നു, മാധവന്റെ പെങ്ങളുടെ കല്യാണം മുടക്കുക എന്നെ ലക്ഷ്യവും അയാൾക്കുണ്ടായിരുന്നു.
കേസിൽ നിന്നൊഴിവാക്കാൻ രുക്മിണിയെ ഉപേക്ഷിച്ചാൽ മതി എന്ന നിർദ്ദേശം മാധവൻ സ്വീകരിച്ചില്ല.
ഈ സമയം മാധവന്റെ പെങ്ങളെ കല്യാണം കഴിക്കാൻ പോകുന്ന ആൾ മാധവനെ കോടതിയിൽ കെട്ടിവക്കേണ്ട തുക നൽകി സഹായിക്കുന്നു.
മാധവൻ കോടതിയിൽ തുക കെട്ടി വച്ചതിന്റെ തലേരാത്രി ചേക്കിലെ ക്ഷേത്രത്തിലെ വിഗ്രഹം മോഷണം പോകുന്നതോടെ കഥാഗതി മാറുന്നു.
നാട്ടുകാർ മുഴുവൻ മാധവനാണ് കള്ളൻ എന്നുറപ്പിക്കുന്നു.
മാധവൻ പപ്പന്റെ സഹായം തേടുന്നു.
ഈപ്പൻ പാപ്പച്ചിയാണ് വിഗ്രഹം മോഷ്ടിച്ചതെന്നു കണ്ടെത്തുന്ന മാധവൻ വിഗ്രഹം കടത്താനുള്ള നീക്കം തടയുകയും തന്റെ നിരപരാധിത്വം തെളിയിക്കുകയും ചെയ്യുന്നു.
സന്തുഷ്ടനായ ഭഗീരഥൻ പിള്ള രുക്മിണിയും മാധവനുമായുള്ള വിവാഹത്തിന് സമ്മതം നൽകുന്നു.
അഭിനേതാക്കളും കഥാപാത്രങ്ങളും ദിലീപ് – മീശമാധവൻ ജഗതി ശ്രീകുമാർ – ഭഗീരഥൻ പിള്ള ഇന്ദ്രജിത്ത് – ഈപ്പൻ പാപ്പച്ചി ഒടുവിൽ ഉണ്ണികൃഷ്ണൻ – കോൺസ്റ്റബിൾ അച്യുതൻ നമ്പൂതിരി ഹരിശ്രീ അശോകൻ – സുഗുണൻ കൊച്ചിൻ ഹനീഫ – തൃവിക്രമൻ (പെടലി) കാവ്യ മാധവൻ – രുക്മിണി സുകുമാരി – മാധവന്റെ അമ്മ കാർത്തിക – മാധവന്റെ അനിയത്തി മാലതി മച്ചാൻ വർഗീസ് – ലൈൻമാൻ ലോനപ്പൻ സലിം കുമാർ – മുകുന്ദനുണ്ണി മാള അരവിന്ദൻ – മുള്ളാണി പപ്പൻ ജ്യോതിർമയി – പ്രഭ സനൂഷ – രുക്മിണിയുടെ കുട്ടിക്കാലം അംബിക മോഹൻ – രുക്മിണിയുടെ അമ്മ വിജയൻ പെരിങ്ങോട് സംഗീതം
ഗിരീഷ് പുത്തഞ്ചേരി രചിച്ച ഈ ചിത്രത്തിലെ ഗാനങ്ങൾക്ക് വിദ്യാസാഗറാണ് സംഗീതം പകർന്നത്.
സത്യം ഓഡിയോസാണ് മീശമാധവനിലെ ഗാനങ്ങൾ വിതരണം ചെയ്തത്.
ഗാനങ്ങൾ കരിമിഴിക്കുരുവിയെ കണ്ടില്ല – ദേവാനന്ദ് , സുജാത മോഹൻ വാളെടുത്താൽ അങ്കക്കലി – വിധു പ്രതാപ് , അനുരാധ ശ്രീറാം കരിമിഴിക്കുരുവിയെ കണ്ടീല – സുജാത മോഹൻ എന്റെ എല്ലാമെല്ലാമല്ലേ – കെ.ജെ. യേശുദാസ് , സുജാത മോഹൻ പെണ്ണേ പെണ്ണേ നിൻ കല്യാണമായ് – എം.ജി. ശ്രീകുമാർ , കെ.എസ്. ചിത്ര , കല്യാണി മേനോൻ ഈ ഇളാവത്തൂർ കായലിന്റെ – പി. മാധുരി ചിങ്ങമാസം വന്ന് ചേർന്നാൽ – ശങ്കർ മഹാദേവൻ , റിമി ടോമി പത്തിരി ചുട്ടു – മച്ചാട് വാസന്തി എന്റെ എല്ലാമെല്ലാമല്ലേ – കെ.ജെ. യേശുദാസ് തീം മ്യൂസിക് – ഇൻസ്ട്രമെന്റൽ അണിയറ പ്രവർത്തകർ ഛായാഗ്രഹണം: എസ്. കുമാർ ചിത്രസം‌യോജനം: രഞ്ജൻ എബ്രഹാം കല: ജോസഫ് നെല്ലിക്കൽ ചമയം: സി.വി. സുദേവൻ വസ്ത്രാലങ്കാരം: മനോജ് ആലപ്പുഴ നൃത്തം: പ്രസന്നൻ സംഘട്ടനം: ത്യാഗരാജൻ , മാഫിയ ശശി പരസ്യകല: സാബു കൊളോണിയ ലാബ്: പ്രസാദ് കളർ ലാബ് നിശ്ചല ഛായാഗ്രഹണം: സുനിൽ ഗുരുവായൂർ എഫക്റ്റ്സ്: മുരുകേഷ് ശബ്ദലേഖനം: ഹരികുമാർ വാർത്താപ്രചരണം: വാഴൂർ ജോസ് നിർമ്മാണ നിയന്ത്രണം: രാജു നെല്ലിമൂട് നിർമ്മാണ നിർവ്വഹണം: കണ്ണൻ മണ്ണാർക്കാട് റീ റെക്കോർഡിങ്: വർഷവല്ലകി വാതിൽ‌പുറ ചിത്രീകരണം: ജെ.ജെ. ഔട്ട്ഡോർ യൂണിറ്റ് ലെയ്‌സൻ: അഗസ്റ്റിൻ അവലംബം പുറത്തേക്കുള്ള കണ്ണികൾ മീശമാധവൻ ഇന്റർനെറ്റ് മൂവി ഡാറ്റാബേസിൽ മീശമാധവൻ – മലയാളസംഗീതം.
മീസ്ട്രാസ്
ഗ്രീസിലെ ലാക്കോണിയയിലുള്ള ഒരു പട്ടണമാണ് മീസ്ട്രാസ് .
ടേഗെറ്റസ് മലകളിൽ സ്ഥിതിചെയ്യുന്ന ഈ പട്ടണം, 14,15 നൂറ്റാണ്ടുകളിൽ ബൈസന്റൈൻ സാമ്രാജ്യത്തിലെ ഒരു പ്രധാന പട്ടണമായിരുന്നു.
ഇതായിരുന്നു മീസ്ട്രാസിന്റെ സുവർണ്ണ നാളുകൾ.
ഓട്ടോമാൻ സാമ്രാജ്യത്തിന്റെ കീഴിലും മിസ്സ്ട്രാസിൽ ജനവാസം ഉണ്ടായിരുന്നു.
1830കളിൽ ഈ നഗരത്തിന്റെ പ്രൌഡി ക്ഷയിക്കുകയും, ഇവിടെനിന്നും ഏകദേശം 8കി.
മീ കിഴക്കുമാറി സ്പാർട്ടി എന്ന ഒരു പുതിയ നഗരം നിർമ്മിക്കപ്പെടുകയും ചെയ്തു.
അവലംബം പുറത്തേക്കുള്ള കണ്ണികൾ Mystras എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
GTP - Monastery in Mystras GTP - Mystras GTP - Municipality of Mystras
മീസോതെറാപ്പി
മീസോതെറാപ്പി ഒരു സൗന്ദര്യവർദ്ധക മെഡിക്കൽ ചികിത്സയാണ്.
ഈ ചികിത്സയിൽ ശസ്ത്രക്രിയ ഉൾപ്പെടുന്നില്ല.
ഔഷധങ്ങളും ഹോമിയോപ്പതി ഔഷധങ്ങളും, ചെടികളിൽനിന്നും എടുത്ത നീരും, വിറ്റാമിനുകളും, മറ്റു ചേരുവകളും ചർമത്തിനു താഴെയുള്ള കൊഴുപ്പിലേക്ക് അനവധി കുത്തിവെപ്പുകൾ നടത്തുന്നത് മീസോതെറാപ്പിയുടെ ഭാഗമാണ്.
പറഞ്ഞതുപോലെ മീസോതെറാപ്പി കുത്തിവെപ്പുകൾ കൊഴുപ്പ് കോശങ്ങളെ ലക്ഷ്യംവെക്കുന്നു, അവയെ ലൈപോലിസിസ് ചെയ്യിപ്പിച്ചു, കൊഴുപ്പ് കോശങ്ങളെ നശിപ്പിക്കുന്നു.
മിച്ചെൽ പിസ്റ്റർ (1924 - 2003) ക്ലിനിക്കൽ ഗവേഷണങ്ങൾ നടത്തി കണ്ടെത്തിയതാണ് മീസോതെറാപ്പി വിഭാഗം.
ചർമത്തിൻറെ ഉള്ളിൽ നടത്താവുന്ന ചികിത്സയെക്കുറിച്ചു അനവധി രാജ്യങ്ങളിൽ നടന്ന ഗവേഷണങ്ങൾ പരകോടിയിൽ എത്തുകയും 1948 മുതൽ 1952 വരെയുള്ള പിസ്റ്ററിൻറെ കണ്ടെത്തലുകളും ചേർന്നു മനുഷ്യ മീസോതെറാപ്പി ചികിത്സകൾ സാധ്യമായി.
മീസോതെറാപ്പി എന്നാ വാക്ക് ആദ്യമായി ഉപയോഗിക്കുന്നത് 1958-ൽ ഫ്രഷ്‌ പത്രമാധ്യമങ്ങളാണ്.
1987-ൽ അക്കാദമി നാഷണലെ ഡി മെഡിസിനെ മീസോതെറാപ്പിയെ മെഡിസിൻ രംഗത്തെ പ്രത്യേക വിഭാഗമായി അംഗീകരിച്ചു.
ഫ്രഞ്ച് സൊസൈറ്റി ഓഫ് മീസോതെറാപ്പി അതിൻറെ ഉപയോഗത്തെ വിവിധതരം അവസ്ഥകളുടെ ചികിത്സക്കായി ഉപയോഗിക്കുന്നതിനെ അംഗീകരിക്കുന്നുണ്ടെങ്കിലും പ്ലാസ്റ്റിക്‌ സർജറിയിൽ ഇതിൻറെ ഉപയോഗത്തെക്കുറിച്ച് ഒന്നും പറയുന്നില്ല എന്നത് പ്രത്യേകം ശ്രദ്ധിക്കേണ്ടതാണ്.
യുറോപ്പിയൻ രാജ്യങ്ങളിലും ദക്ഷിണ അമേരിക്കൻ രാജ്യങ്ങളിലും ജനപ്രിയമായ മീസോതെറാപ്പി ചികിത്സ ഇന്ന് ലോകമെമ്പാടുമുള്ള 18000-ത്തോളം ഫിസീഷ്യൻമാർ പ്രാക്ടീസ് ചെയ്യുന്നു.
യുറോപ്പിയൻ രാജ്യങ്ങളിലും ദക്ഷിണ അമേരിക്കൻ രാജ്യങ്ങളിലും മീസോതെറാപ്പി ചികിത്സകൾ നടത്തിയിട്ടുണ്ട്, യുണൈറ്റഡ് സ്റ്റേറ്റ്സ് ഓഫ് അമേരിക്കയിൽ 50 വർഷങ്ങൾക്കു മുമ്പ് ആരംഭിച്ചു.
അതേസമയം, മീസോതെറാപ്പിയുടെ കാര്യക്ഷമതയെക്കുറിച്ചു ഫിസീഷ്യൻമാർ തന്നെ സംശയം പ്രകടിപ്പിച്ചിട്ടുണ്ട്, ഫലപ്രാപ്തി ഉറപ്പുവരുത്താൻ മാത്രം ഈ ചികിത്സയെക്കുറിച്ച് പഠനം നടത്തിയിട്ടില്ല എന്നതാണ് അവരുടെ വാദം.
സൗന്ദര്യവർദ്ധക ചികിത്സയായി മീസോതെറാപ്പിയെ ക്ലിനികൾ പരീക്ഷണങ്ങൾക്കു വിധേയമാക്കിയിട്ടില്ല എന്നതാണു പ്രാഥമിക പ്രശ്നം; അതേസമയം മീസോതെറാപ്പി മറ്റു രോഗങ്ങളുടെ വേദന സംഹാരത്തിനായി ഉപയോഗിക്കാം എന്നത് പഠനവിധേയമായി തെളിഞ്ഞതാണ്.
മാത്രമല്ല, മീസോതെറാപ്പി എങ്ങനെ സൗന്ദര്യവർദ്ധക ചികിത്സയായി ഉപയോഗിക്കാം എന്നതിനെക്കുറിച്ച് അനേകം പ്രബന്ധങ്ങളും മെഡിക്കൽ പേപ്പറുകളും വന്നിട്ടുണ്ട്, കൂടാതെ മീസോതെറാപ്പിയിൽ ഉപയോഗിക്കുന്ന ചേരുവകളും പഠനവിധേയമായിട്ടുണ്ട്.
ഈ സംവാദത്തിൻറെ മറ്റു വശം റോഡ്‌ റോറിച്ച്, എംഡി, ചെയർമാൻ, ഡിപ്പാർട്ട്മെൻറ് ഓഫ് പ്ലാസ്റ്റിക്‌ സർജറി, യുനിവർസിറ്റി ഓഫ് ടെക്സാസ് സൗത്ത്വെസ്റ്റേൺ മെഡിക്കൽ സെൻറെർ, ഡാല്ലാസ്, പ്രകടിപ്പിക്കുന്നു: “എൻറെ അറിവിൽ, മീസോതെറാപ്പി ഫലപ്രദമാണെന്നു തെളിയിക്കുന്ന ഒരു ഡാറ്റയോ ശാസ്ത്രമോ വിവരമോ എവിടെയും ഇല്ല.”
അമേരിക്കൻ സൊസൈറ്റി ഓഫ് പ്ലാസ്റ്റിക്‌ സർജൻസ് മീസോതെറാപ്പിയെ സാക്ഷ്യപ്പെടുത്തുന്നില്ല എന്നു പറഞ്ഞുകൊണ്ട് പ്രസ്താവനയിറക്കി, എന്നാൽ ഈ പ്രസ്താവന വിവാദങ്ങൾക്ക് കാരണമായി.
മീസോതെറാപ്പി ശസ്ത്രക്രിയ ചികിത്സ അല്ലാത്തതുകൊണ്ട്, അതേസമയം പ്ലാസ്റ്റിക്‌ സർജറിക്കു ശസ്ത്രക്രിയ ഇല്ലാത്തൊരു പോംവഴിയാണ് മീസോതെറാപ്പി.
പ്ലാസ്റ്റിക്‌ സർജറിക്കു വിധേയരാവേണ്ട രോഗികൾക്കു മീസോതെറാപ്പി ചികിത്സ പരിഗണിക്കാവുന്നതാണ്.
ഒരു ഫ്രഞ്ച് ഫിസീഷ്യൻ തൻറെ അനവധി രോഗികളിൽ ദൂശ്യകരമായ ഫലങ്ങൾ കണ്ടെത്തിയതിനെ തുടർന്നു, അടിഞ്ഞുകൂടിയ കൊഴുപ്പുകളെ നീക്കംചെയ്യാൻ വേണ്ടി മീസോതെറാപ്പി ചികിത്സ ഉപയോഗിക്കുന്നത് നിരോധിച്ചുകൊണ്ട് ഔദ്യോഗിക സ്ഥിരീകരണം ഏപ്രിൽ 2011-ൽ ഫ്രാൻ‌സിൽ പുറപ്പെടുവിച്ചു.
എന്നാൽ ജൂൺ 2011-ൽ ഈ നിരോധനം നീക്കി, ഈ ദൂശ്യകരമായ ഫലങ്ങൾക്കു കാരണം മീസോതെറാപ്പിയല്ല, വൃത്തിയല്ലാത്ത ചുറ്റുപാടിൽ ഈ ചികിത്സ നടത്തിയതുകൊണ്ടാണ് എന്ന് അന്വേഷണത്തിൽ കണ്ടെത്തിയതിനെത്തുടർന്നാണിത്.
ക്ലിനിക്കൽ പഠനങ്ങൾ
ശുഭപ്രതീക്ഷയോടെ നടന്ന ഒരു പഠനത്തിൽ, 10 രോഗികൾ ഓരോ മാസ ഇടവേളകളിൽ 4 സെഷൻ മൾടിവിറ്റാമിൻ ഫേഷ്യൽ മീസോതെറാപ്പിക്കു വിധേയരായി.
ക്ലിനിക്കലി പ്രസക്തമായ ഗുണങ്ങളൊന്നും മീസോതെറാപ്പി ചികിത്സക്കില്ല എന്ന് ഈ പഠനത്തിൽ വ്യക്തമായി.
സബ്മെൻറെൽ കൊഴുപ്പ് അലിയിച്ചുകളയാനുള്ള കുത്തിവെപ്പായി ഡിയോക്സികോളിക് ആസിഡ് ഉപയോഗിക്കാൻ ജൂൺ 2015-നു എഫ്ഡിഎ അംഗീകാരം ലഭിച്ചു.
2600 രോഗികളിൽ നടത്തിയ ഫേസ് 3 പരീക്ഷണങ്ങൾക്കു അനുസരിച്ചാണിത്.
68.2 ശതമാനം ആളുകൾ കൊഴുപ്പിൻറെ അളവിൽ വ്യത്യാസം കാണിച്ചു.
81 ശതമാനം ആളുകളിൽ ചെറിയ വിപരീതഫലങ്ങൾ കാണിച്ചു, ചികിത്സ നടത്തിയ ഭാഗങ്ങളിൽ ചതവ്, മുഴയ്ക്കൽ, വേദന, മരവിപ്പ്, കല്ലിപ്പ് തുടങ്ങിയവ അനുഭവപ്പെട്ടു.
അവലംബം ↑ ↑ {{ cite journal }} : Invalid | ref=harv ( help ) ↑ ↑ ↑ {{ cite journal }} : Invalid | ref=harv ( help ) പുറത്തേക്കുള്ള കണ്ണികൾ American Board of Aesthetic Mesotherapy International Meso-Lipotherapy Society Archived 2018-12-15 at the Wayback Machine .
French Society of Mesotherapy Archived 2015-07-15 at the Wayback Machine .
മീൻകൂമൻ ഇംഗ്ലീഷ് വിലാസം https://ml.wikipedia.org/wiki/Brown_Fish_Owl
Brown fish owl
പരുന്തിനോളം വലിപ്പമുള്ളതും പൂച്ചയുടേതുപോലെ തോന്നുന്ന മുഖമുള്ളതുമായ ഒരിനം പക്ഷിയാണ് മീൻകൂമൻ ( BROWN FISH OWL) ( ശാസ്ത്രീയനാമം : Ketupa zeylonensis ) .
തലയിൽ ചെവികൾപോലെയുള്ള തൂവൽക്കൂട്ടങ്ങളൂണ്ട്.
കണ്ണുകൾ നല്ല മഞ്ഞനിറത്തിലുള്ളതാണ്.
കാലുകൾ നഗ്നമാണ്.
പുറം തവിട്ടു നിറമാണെങ്കിലും അനവധി വീതിയുള്ള കറുപ്പുവരകൾ ഉള്ളതിനാൽ നിറം തവിട്ടും,കറുപ്പും കലർന്നതുപോലെ തോന്നും.
ഊമൻ എന്ന പേരിലും ഈ പക്ഷി അറിയപ്പെടുന്നു.
ചിത്രശാല മീൻ കൂമൻ ചിന്നാർ വന്യജീവിസങ്കേതത്തിൽനിന്ന് Ketupa zeylonensis അവലംബം Ketupa zeylonensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മീസോഡൈഫിലേബിയ ക്രെസിവിനിയ ഇംഗ്ലീഷ് വിലാസം https://ml.wikipedia.org/wiki/Mesodiphlebia_crassivenia
സൌട്ട് മോത്( snout moths ) എന്ന ശലഭവിഭാഗത്തിൽ വരുന്ന ഒരു ശലഭമാണ് മീസോഡൈഫിലേബിയ ക്രെസിവിനിയ .
ഈ ശലഭത്തെക്കുറിച്ച് ആദ്യം വ്യക്തമായ വിവരങ്ങൾ സെല്ലർ(Zeller) 1881ൽ നൽകി.
പനാമയിലാണ് ഇതു സാധാരണയായി കാണപ്പെടുന്നത്.
ഈ Anerastiini -related എന്ന ലേഖനം ഒരു stub ആണ്.
മീൻകുളത്തി ഭഗവതി ക്ഷേത്രം
കേരളത്തിലെ പാലക്കാട് ജില്ലയിലെ പല്ലശ്ശന എന്ന ഗ്രാമത്തിൽ സ്ഥിതിചെയ്യുന്ന ഒരു ക്ഷേത്രമാണ് മീൻകുളത്തി ഭഗവതിക്ഷേത്രം .
പല്ലശ്ശന പഴയകാവ് എന്നപേരിലും ഈ ക്ഷേത്രം അറിയപ്പെടുന്നു.
പല്ലശ്ശനയിലെ ഏറ്റവും പഴക്കം ചെന്ന ക്ഷേത്രമാണ് മീങ്കുളത്തിക്കാവ്.
നൂറ്റാണ്ടുകൾക്ക് മുമ്പ് വീരശൈവ മന്നാഡിയാർ വംശത്തിൽപ്പെട്ട മൂന്ന് കുടുംബങ്ങൾ മീനാക്ഷി ദേവിയെ തങ്ങളുടെ ദേവതയായി ആരാധിച്ചിരുന്നതായി വിശ്വസിക്കുന്നു.
ചിദംബരത്തെ ( തമിഴ്നാട് ) ബാധിച്ച കടുത്ത വരൾച്ച വീരശൈവമന്നാടിയാർമാരെ പുതിയ സ്ഥലങ്ങളിലേക്ക് കുടിയേറാൻ പ്രേരിപ്പിച്ചു.
അവരിൽ ഒരാൾ അവിടെ നിന്ന് അവരുടെ മറ്റ് സ്വത്തുക്കൾക്കൊപ്പം ഒരു കല്ലും എടുത്തു.
തങ്ങളുടെ കല്ലിനെ സുഹൃത്തായും തത്ത്വചിന്തകനായും വഴികാട്ടിയായും ആരാധിച്ചിരുന്നു.
ഗ്രാമങ്ങൾക്ക് ചുറ്റുമുള്ള വനങ്ങളിൽ ആകൃഷ്ടരായ അവർ പല്ലശ്ശനയിൽ സ്ഥിരതാമസമാക്കുകയും വജ്ര വ്യാപാരത്തിൽ അഭിവൃദ്ധി പ്രാപിക്കുകയും ചെയ്തു.
ഒരിക്കൽ വീരശൈവ മന്നാഡിയാർ വംശത്തിലെ ഒരു പ്രായമായ അംഗം വീട്ടിലേക്ക് പോകുന്നതിനു മുമ്പ് കുളിക്കാൻ പോയി.
തന്റെ വിലപിടിപ്പുള്ള വസ്തുക്കളും ഒരു ഈന്തപ്പന കുടയും അദ്ദേഹം രണ്ട് യുവാക്കളുടെ സംരക്ഷണയിൽ ഏൽപ്പിച്ചാണ് പോയത്.
അദ്ദേഹം തിരിച്ചെത്തിയപ്പോൾ അവിടെയുള്ള സാധനങ്ങൾ ഉയർത്താൻ കഴിയാത്തതിൽ അദ്ദേഹം ഞെട്ടിപ്പോയി.
മീനാക്ഷി കുടയ്ക്കടിയിൽ സ്വയം പ്രത്യക്ഷപ്പെട്ടതിനാലാണ് അത് നീക്കാൻ കഴിയാത്തതെന്ന് ഒരു ജ്യോതിഷി പറഞ്ഞു.
അത്ഭുതം കാണാൻ വലിയ ജനക്കൂട്ടം അവിടെയെത്തി.
കുടമണ്ണു എന്നാണ് പിന്നീട് ഈ സ്ഥലം അറിയപ്പെട്ടത്.
ഇപ്പോഴത്തെ മീനാക്ഷി ക്ഷേത്രവും അടുത്തുള്ള ക്ഷേത്ര കുളവും അടുത്ത നാല് നൂറ്റാണ്ടുകളിലാണ് നിർമ്മിച്ചത്.
സംഭവത്തിന്റെ സാക്ഷ്യമായി ഒരു തിരുമന്ദിരം എഴുതപ്പെട്ടു.
മന്നാഡിയാർ വംശം 110 മനകളായി വളർന്നു.
അവർ നവരാത്രി , പൊങ്കൽ , ഭൈരവ ഉത്സവങ്ങൾ ആഘോഷിച്ചിരുന്നു.
കേരള ശൈലിയിലാണ് ക്ഷേത്രം നിർമ്മിച്ചിരിക്കുന്നത്.
രണ്ട് പ്രവേശന കവാടങ്ങളുണ്ട്, ഒന്ന് വടക്കും മറ്റൊന്ന് പടിഞ്ഞാറും.
പടിഞ്ഞാറൻ പ്രവേശന കവാടത്തിനടുത്താണ് ക്ഷേത്രക്കുളം.
തേക്ക് കൊണ്ട് നിർമ്മിച്ചതും ചെമ്പ് കൊണ്ട് പൊതിഞ്ഞതുമായ ധ്വജം ഇവിടെ സ്ഥിതിചെയ്യുന്നു .
ഗർഭഗൃഹത്തിൽ മീനാക്ഷി അമ്മന്റെ ഒരു വലിയ വിഗ്രഹമുണ്ട്.
ഭക്തർക്ക് ഗർഭഗൃഹത്തിന് ചുറ്റും പ്രദക്ഷിണത്തിന് അനുവാദമില്ല.
പ്രധാന വിഗ്രഹത്തിന് ചുറ്റും സപ്തമാതാക്കളുടെ (ബ്രാഹ്മി, മഹേശ്വരി, കൌമാരി, വൈഷ്ണവി, ഇന്ദ്രാണി , ചാമുണ്ടി , വരാഹി) വിഗ്രഹങ്ങൾ സ്ഥാപിച്ചിട്ടുണ്ട്.
ഗണപതി , വീരഭദ്ര , ദുർഗ്ഗ , ശിവൻ , ഭൈരവ , ബ്രഹ്മ രാക്ഷസന്മാർ, അയ്യപ്പൻ എന്നിവർക്കായി പ്രത്യേക ക്ഷേത്രങ്ങളുണ്ട്.
വാമള എന്ന അടുത്തുള്ള കുന്നിൽ മുരുകൻ , ഗണപതി , ശിവൻ, ശാസ്താ എന്നിവരുടെ ആരാധനാലയങ്ങളുണ്ട്.
നവരാത്രി , കാർത്തിഗൈ, മണ്ഡല വിളക്ക, മാസി തിരുവഴ, പള്ളിവെട്ടൈ, ഭൈരവ പൂജ എന്നിവയാണ് ക്ഷേത്രത്തിലെ ഏറ്റവും ആഘോഷിക്കപ്പെടുന്ന പരിപാടികൾ.
എട്ട് ദിവസത്തെ മാസി ഉത്സവത്തിൽ രാമായണത്തിലെയും മഹാഭാരതത്തിലെയും രംഗങ്ങൾ ചിത്രീകരിക്കുന്ന ഓട്ടൻതുള്ളൽ, കഥകളി തുടങ്ങിയ പരിപാടികൾ ഉത്സവസമയത്ത് നടത്തുന്നു.
വിലപിടിപ്പുള്ള വസ്തുക്കൾക്കും ഈന്തപ്പന കുടയ്ക്കും കാവൽ നിൽക്കുന്ന യുവാക്കളുടെ പിൻഗാമികൾ ദേവിയുടെ വാളും വിളക്കും ഘോഷയാത്രയായി കൊണ്ടുപോകുന്നത് പതിവാണ്.
ക്ഷേത്രത്തിന്റെ പ്രവർത്തനങ്ങളിൽ മന്നാഡിയാർ വംശത്തിന് പ്രത്യേക സ്ഥാനമുണ്ട്.
മുഴുവൻ സമുദായത്തിലെയും അംഗങ്ങൾ ക്ഷേത്ര ഉത്സവങ്ങളുടെ നടത്തിപ്പിൽ പങ്കെടുക്കുന്നു.
ഇതും കാണുക കേരളത്തിലെ ക്ഷേത്രങ്ങൾ അവലംബങ്ങൾ പുറത്തേക്കുള്ള കണ്ണികൾ http://meenkulathitemple.in Archived 2022-03-21 at the Wayback Machine .
മീൻകൊത്തി ഇംഗ്ലീഷ് വിലാസം https://ml.wikipedia.org/wiki/Kingfisher
പക്ഷികളിൽ ചെറുതുതുടങ്ങി ശരാശരിവലിപ്പം വരെയുള്ളതും, ജലാശയങ്ങളോട് ചേർന്ന് ജീവിക്കുകയും ചെയ്യുന്ന Coraciiformes നിരയിൽ വരുന്ന ഒരുകൂട്ടം പക്ഷികളാണ് മീൻകൊത്തികൾ .
ഇന്ദുചൂഡന്റെ കേരളത്തിൽ പക്ഷികൾ എന്ന പുസ്തകത്തിൽ ഇവയെ പൊന്മാൻ എന്നും ഇതിനെ വിശേഷിപ്പിച്ചിട്ടുണ്ട്.
ലോകത്ത് 90ഓമം തരം മീൻകൊത്തികളുണ്ടെങ്കിലും കേരളത്തിൽ പ്രധാനമായും 8 ഇനങ്ങളാണ് കണ്ടുവരുന്നത്.
മീൻകൊത്തിച്ചാത്തൻ ചെറിയ മീൻകൊത്തി കാക്ക മീൻകൊത്തി പുള്ളി മീൻകൊത്തി കരിന്തലയൻ‌മീൻ‌കൊത്തി കുഞ്ഞൻ പൊന്മാൻ പൊടിപ്പൊന്മാൻ കായൽ‌പൊന്മാൻ
മീൻ (സോഫ്റ്റ്വെയർ ബണ്ടിൽ) ഇംഗ്ലീഷ് വിലാസം https://ml.wikipedia.org/wiki/MEAN_stack മീൻ സ്റ്റാക്കുകളെ പ്രതിനിധീകരിക്കുന്നതിന് ഉപയോഗിക്കുന്ന സാധാരണ ലോഗോ.
ചലനാത്മക വെബ് സൈറ്റുകളും വെബ് ആപ്ലിക്കേഷനുകളും നിർമ്മിക്കുന്നതിനുള്ള ഒരു സൗജന്യ ഓപ്പൺ സോഴ്‌സ് ജാവാസ്ക്രിപ്റ്റ് സോഫ്റ്റ്‌വേർ സ്റ്റാക്കാണ് മീൻ (MEAN).
മോങ്കോഡിബി, എക്സ്പ്രസ്.
ജെഎസ് , ആംഗുലർജെഎസ് (അല്ലെങ്കിൽ കോണീയ), നോഡ്.
ജെഎസ് എന്നിവയാണ് മീൻ സ്റ്റാക്ക്.
ജാവാസ്ക്രിപ്റ്റിൽ എഴുതിയ മീൻ സ്റ്റാക്ക് സപ്പോർട്ട് പ്രോഗ്രാമുകളുടെ എല്ലാ ഘടകങ്ങളും ഉള്ളതിനാൽ, സെർവർ-സൈഡ്, ക്ലയന്റ്-സൈഡ് എക്സിക്യൂഷൻ പരിതഃസ്ഥിതികൾക്കായി മീൻ ആപ്ലിക്കേഷനുകൾ ഒരു ഭാഷയിൽ എഴുതാൻ കഴിയും.
വലേരി കാർപോവ് ആണ് മീൻ എന്ന ചുരുക്കെഴുത്ത് ഉപയോഗിച്ചത്.
2013 ലെ ഒരു ബ്ലോഗ് പോസ്റ്റിലാണ് അദ്ദേഹം ഈ പദം അവതരിപ്പിച്ചത്.
യഥാർത്ഥ മീൻ സ്റ്റാക്ക് ലിങ്ക്ഡ്ഇൻ ഗ്രൂപ്പിനായി ഓസ്റ്റിൻ ആൻഡേഴ്സൺ തുടക്കത്തിൽ സൃഷ്ടിച്ച ലോഗോ ആശയം, മീൻ ചുരുക്കത്തിന്റെ ഓരോ ഘടകങ്ങളുടെയും ആദ്യ അക്ഷരത്തിന്റെ അസംബ്ലിയാണ്.
മീൻ സ്റ്റാക്കിന്റെ ഘടകങ്ങൾ ഇനിപ്പറയുന്നവയാണ്: മോംഗോഡിബി , ഒരു നോഎസ്ക്യുഎൽ (NoSQL) ഡാറ്റാബേസ് എക്സ്പ്രസ്.
ജെഎസ് (Express.js),എന്നത് നോഡ്.
ജെസിൽ(Node.js) പ്രവർത്തിക്കുന്ന ഒരു വെബ് ആപ്ലിക്കേഷൻ ഫ്രെയിംവർക്കാണ് .
ആഗുലർ.
ജെഎസ്(Angular.js) അല്ലെങ്കിൽ ബ്രൗസർ ജാവാസ്ക്രിപ്റ്റ് എഞ്ചിനുകളിൽ പ്രവർത്തിക്കുന്ന ആഗുലർ, ജാവസ്ക്രിപ്റ്റ് എംവിസി(MVC) ഫ്രെയിംവർക്കാണ്.
ജെഎസ്, ഇവന്റ്-ഡ്രൈവുചെയ്യുന്ന സെർവർ-സൈഡ്, നെറ്റ്‌വർക്കിംഗ് ആപ്ലിക്കേഷനുകൾക്കായുള്ള എക്സിക്യൂഷൻ എൻവയോൺമെന്റാണ്.
ഒന്നോ അതിലധികമോ ഘടകങ്ങൾ മാറ്റി പകരം (സാധാരണ ജാവാസ്ക്രിപ്റ്റ് അടിസ്ഥാനമാക്കിയുള്ള) ഫ്രെയിംവർക്കുകൾ ഉപയോഗിച്ച് പരമ്പരാഗത മീൻ സ്റ്റാക്കിലെ നിരവധി വ്യതിയാനങ്ങൾ ലഭ്യമാണ്.
ഉദാഹരണത്തിന്: ഒരു മീൻ സ്റ്റാക്കിൽ, ജാവാസ്ക്രിപ്റ്റ് എംവിസി ഫ്രെയിംവർക്ക് എംബർ.
ജെഎസ് (Ember.js) ആഗുലറിന് പകരം ഉപയോഗിക്കുന്നു, അതുപോലെ തന്നെ റിയാക്ട്.
ജെഎസ് (React.js) പകരമായി ഉപയോഗിക്കുന്ന മേൺ(MERN) സ്റ്റാക്കും ഉപയോഗിക്കുന്നു.
മിക്സഡ് മുള്ളേറിയൻ ട്യൂമർ
മിക്സഡ് മെസോഡെർമൽ ട്യൂമർ (എംഎംഎംടി) എന്നും അറിയപ്പെടുന്ന മാരകമായ മിക്സഡ് മുള്ളേരിയൻ ട്യൂമർ ഗർഭാശയത്തിലും അണ്ഡാശയത്തിലും ഫാലോപ്യൻ ട്യൂബുകളിലും ശരീരത്തിന്റെ മറ്റ് ഭാഗങ്ങളിലും കാണപ്പെടുന്ന അർബുദമാണ്.
ഇംഗ്ലീഷ്: Mixed Müllerian tumor.
അതിൽ കാർസിനോമാറ്റസ് (എപിത്തീലിയൽ ടിഷ്യു), സാർകോമറ്റസ് (ബന്ധിത ടിഷ്യു) എന്നിവ അടങ്ങിയിരിക്കുന്നു.
ഇതിനെ രണ്ട് തരങ്ങളായി തിരിച്ചിരിക്കുന്നു, ഹോമോലോഗസ് (ഇതിൽ സാർക്കോമാറ്റസ് ഘടകം ഗർഭാശയത്തിൽ കാണപ്പെടുന്ന ടിഷ്യൂകളായ എൻഡോമെട്രിയൽ, ഫൈബ്രസ് കൂടാതെ/അല്ലെങ്കിൽ മിനുസമാർന്ന പേശി ടിഷ്യുകൾ കൊണ്ടാണ് നിർമ്മിച്ചിരിക്കുന്നത്), ഒരു ഹെറ്ററോളജിക്കൽ തരം (ഗര്ഭപാത്രത്തിൽ കാണപ്പെടാത്ത ടിഷ്യുകൾ കൊണ്ട് നിർമ്മിച്ചതാണ്, തരുണാസ്ഥി, എല്ലിൻറെ പേശി കൂടാതെ/അല്ലെങ്കിൽ അസ്ഥി എന്നിങ്ങനെ).
ഗര്ഭപാത്രത്തിന്റെ ശരീരത്തിൽ നിന്ന് ഉരുത്തിരിഞ്ഞ എല്ലാ ട്യൂമറുകളുടെയും രണ്ട് മുതൽ അഞ്ച് ശതമാനം വരെ എംഎംഎംടി, ശരാശരി 66 വയസ്സുള്ള ആർത്തവവിരാമം സംഭവിച്ച സ്ത്രീകളിൽ ഇത് കൂടുതലായി കാണപ്പെടുന്നു.
അപകടസാധ്യത ഘടകങ്ങളിൽ അഡിനോകാർസിനോമകളുടേതിന് സമാനമാണ്, പൊണ്ണത്തടി, എക്സോജനസ് ഈസ്ട്രജൻ തെറാപ്പികൾ, പ്രസവിക്കാതിരുന്ന് അവസ്ഥ എന്നിവ ഉൾപ്പെടുന്നു.
നന്നായി സ്ഥിരീകരിച്ചിട്ടീല്ലെങ്കിലും  അപകടസാധ്യതയുള്ള ഘടകങ്ങളിൽ ടാമോക്സിഫെൻ തെറാപ്പിയും പെൽവിക് റേഡിയേഷനും ഉൾപ്പെടുന്നു.
എംഎംഎംടിയുടെ പേരിടുന്നതിനെച്ചൊല്ലി തർക്കമുണ്ട്; കാർസിനോസർകോമ എന്ന പദം മുമ്പ് ഹോമോലോജസ് ട്യൂമറുകളുമായുള്ള നിഖേദ് വിവരിക്കാൻ ഉപയോഗിച്ചിരുന്നു, കൂടാതെ "മാരകമായ മിക്സഡ് മുള്ളേരിയൻ ട്യൂമർ" അല്ലെങ്കിൽ "മിക്സഡ് മെസോഡെർമൽ ട്യൂമർ" ഹെറ്ററോളജിക്കൽ ട്യൂമറുകളെ വിവരിക്കാൻ ഉപയോഗിച്ചിരുന്നു.
"കാർസിനോസർകോമ" ഇപ്പോൾ സ്റ്റാൻഡേർഡ് ആയി കണക്കാക്കപ്പെടുന്നുണ്ടെങ്കിലും, "മാരകമായ മിക്സഡ് മുള്ളേറിയൻ ട്യൂമറിന്" ഗൈനക്കോളജിക്കൽ സാഹിത്യത്തിൽ ഒരു നീണ്ട ചരിത്രമുണ്ട്, അത് തുടർന്നും ഉപയോഗിക്കുമെന്ന് പ്രതീക്ഷിക്കുന്നു.
പേരിടൽ പ്രശ്നം ഒരു പരിധിവരെ മുഴകളുടെ ഹിസ്റ്റോളജിക്കൽ സവിശേഷതകളെയും വികാസത്തെയും പ്രതിഫലിപ്പിക്കുന്നു, അതിൽ വ്യത്യസ്ത തരം ടിഷ്യൂകൾ വെവ്വേറെ വികസിക്കുകയും ഒരൊറ്റ പിണ്ഡത്തിൽ ചേരുകയും ചെയ്യുന്നു (" കൂട്ടിയിടി" സിദ്ധാന്തം), ഒരു അഡിനോകാർസിനോമ സ്ട്രോമയെ ഉത്തേജിപ്പിക്കുന്നു.
ഒരു ട്യൂമർ സൃഷ്ടിക്കുക ("കോമ്പോസിഷൻ" സിദ്ധാന്തം), അല്ലെങ്കിൽ ട്യൂമർ വ്യത്യസ്ത കോശ തരങ്ങളായി വേർതിരിക്കുന്ന ഒരു സ്റ്റെം സെല്ലിന്റെ ഫലമാണ് ("കോമ്പിനേഷൻ" സിദ്ധാന്തം).
"കൂട്ടിമുട്ടൽ" മുഴകൾ സാധാരണഗതിയിൽ എളുപ്പത്തിൽ തിരിച്ചറിയുകയും യഥാർത്ഥ MMMT ആയി കണക്കാക്കില്ല; "കോമ്പിനേഷൻ" സിദ്ധാന്തം ഏറ്റവും വ്യാപകമാണ്, കൂടാതെ മുഴകൾ മുള്ളേരിയൻ നാളത്തിൽ നിന്നുള്ള ഗര്ഭപാത്രത്തിന്റെ മൂലകത്തിന് സമാനമായ രീതിയിൽ വികസിച്ച് ഒരൊറ്റ വരി കോശങ്ങളിൽ നിന്നാണ് - ആദ്യം ഒരു സ്റ്റെം സെല്ലിൽ നിന്ന് ഒരു ജനസംഖ്യയിലേക്ക് വികസിക്കുന്നു എന്നതിന്റെ തെളിവാണ് ഇത്.
കോശങ്ങളുടെ, അത് പിന്നീട് എപ്പിത്തീലിയൽ, സ്ട്രോമൽ ഘടകങ്ങളായി വേർതിരിക്കുന്നു.
റഫറൻസുകൾ ↑ 1 2 ↑
മിക്സ്ചർ ഇംഗ്ലീഷ് വിലാസം https://ml.wikipedia.org/wiki/Bombay_mix മധുരമുള്ള അവിൽ മിച്ചർ
ഇന്ത്യയിലെല്ലായിടത്തും കാണപ്പെടുന്ന ഒരു പലഹാരമാണ്‌ മിക്ചർ എന്ന കൂട്ടുപലഹാരം.
ചായ സമയത്താണ്‌ പ്രധാനമായും മിക്സ്ചർ കഴിക്കുന്നത്.
കടലമാവ് ചെറിയ കൊള്ളികളായും കുമിളകളായും തിളക്കുന്ന എണ്ണയിലേക്ക് പ്രത്യേക അച്ചുകളിലൂടെ കടത്തിവിട്ട് പൊരിച്ചെടുത്ത് അതിൽ പലതരത്തിലുള്ള കടലകൾ വറുത്തിട്ടാണ് മിക്സ്ചർ ഉണ്ടാക്കുന്നത്.
എരിവും മധുരവും ഉപ്പുമുള്ള പലതരം മിക്ചറുകൾ ലഭ്യമാണ്.
മിശ്രണം ചെയ്തത് എന്ന അർത്ഥത്തിലുള്ള മിക്സ് എന്ന ആംഗലേയപദത്തിൽനിന്നാവണം മിക്സ്ചർ എന്ന പേരു വന്നത്.
നിലക്കടല , ഉണക്കമുന്തിരി , പച്ചപ്പട്ടാണി തുടങ്ങിയവ ചേർത്ത പലതരം മിക്സ്ചറുകൾ കാണാം.
മുട്ട മിക്സചർ, വെളുത്തുള്ളി മിക്സ്ചർ, കോൺ മിക്ചർ,ബോംബെ മിക്സ്ചർ എന്നപേരിൽ ഇന്ദുപ്പ് ചേർത്തുള്ള പ്രത്യേക മിക്സ്ചറുകൾ എല്ലാം കേരളത്തിൽ കാണാം
മിക്സ്ഡ് റിയാലിറ്റി ഇംഗ്ലീഷ് വിലാസം https://ml.wikipedia.org/wiki/Mixed_reality ഒരു മിക്സഡ് റിയാലിറ്റി ജോബ് സിമുലേറ്റർ ഗെയിമിൽ നിന്നുള്ള ക്ലിപ്പ്
മിക്സഡ് മിക്സഡ് റിയാലിറ്റി (എംആർ)എന്നത് പുതിയ പരിതസ്ഥിതികളും ദൃശ്യവൽക്കരണങ്ങളും സൃഷ്ടിക്കുന്നതിനായി യഥാർത്ഥവും വെർച്വൽ ലോകങ്ങളും സംയോജിപ്പിക്കുന്നതാണ്, അവിടെ ഫിസിക്കൽ, ഡിജിറ്റൽ വസ്തുക്കൾ ഒരുമിച്ച് നിലനിൽക്കുകയും തത്സമയം സംവദിക്കുകയും ചെയ്യുന്നു.
മിക്സഡ് റിയാലിറ്റി ഭൗതിക ലോകത്തിലോ വെർച്വൽ ലോകത്തിലോ മാത്രമായി നടക്കുന്നില്ല, മറിച്ച് ഓഗ്മെന്റഡ് റിയാലിറ്റിയുടെയും വെർച്വൽ റിയാലിറ്റിയുടെയും ഒരു സങ്കരമാണ്.